Diari Oficial de la Generalitat Valenciana


Sumari del DOGV 5218, del 14-03-2006 (2006/2699)

RESOLUCIÓ de 10 de febrer de 2006, del president del Consell de Govern del Consorci Hospital General Universitari de València, per la qual convoca concurs de mèrits per a la provisió de diversos llocs de treball d'auxiliar d'Infermeria, grup D, dependents del Consorci esmentat, convocatòria CM/01/06.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5218

Data del DOGV
:   14-03-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/2699


Data del document
:   10-02-2006

Organisme emissor
:   Consorci Hospital General Universitari de València

Tipus de document
:   Resolució

Descriptors 

:   * administració local
    * concurs administratiu
    * personal sanitari

RESOLUCIÓ de 10 de febrer de 2006, del president del Consell de Govern del Consorci Hospital General Universitari de València, per la qual convoca concurs de mèrits per a la provisió de diversos llocs de treball d'auxiliar d'Infermeria, grup D, dependents del Consorci esmentat, convocatòria CM/01/06. [2006/X2699]  
Vista la necessitat de cobrir diversos llocs de treball d'auxiliar d'Infermeria, grup D, mitjançant el sistema de concurs de mèrits, en aplicació de l'article vuit del conveni col·lectiu vigent del Consorci Hospital General Universitari de València (en endavant CHGUV).  
Negociades prèviament les bases de la convocatòria amb les organitzacions sindicals presents en la Comissió Paritària de Personal, d'acord amb l'article cinc del conveni col·lectiu.  
En conseqüència, i d'acord amb les atribucions conferides en l'apartat primer, punt 2, de l'Acord de 12 de desembre de 2003, del Consell de Govern i del president del Consell, pel qual es deleguen atribucions en matèria de personal, de contractació administrativa i de gestió econòmica en diversos òrgans del CHGUV, resolc:  
Primer. Objecte  
Convocar concurs de mèrits per a la provisió de diversos llocs de treball d'auxiliar d'Infermeria, grup D, del CHGUV, d'acord amb les bases que es publiquen en l'annex I de la present resolució.  
Segon. Publicitat  
Publicar la convocatòria en el Diari Oficial de la Generalitat Valenciana.  
Tercer. Recursos  
La present resolució és definitiva en via administrativa. Les persones interessades podran interposar contra ella recurs potestatiu de reposició davant el president del CHGUV en el termini d'un mes a comptar des de l'endemà de la seua publicació; o recurs contenciós administratiu en el termini de dos mesos davant els jutjats contenciosos administratius de la ciutat de València, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (en endavant LRJPAC), i articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.   
Tot això sense perjudici que s'utilitze qualsevol altre recurs que per al seu dret s'estime convenient.  
València, 10 de febrer de 2006.. El president: Vicente Rambla Momplet.  
ANNEX I  
Bases per a la provisió de llocs d'auxiliar d'infermeria  
1. Objecte  
Aquestes bases tenen com a objecte regular el procés de concurs de mèrits per a la provisió de diversos llocs de treball d'auxiliar d'Infermeria, grup D, del CHGUV.  
2. Requisits que han de reunir els concursants  
2.1. Torn participants voluntaris  
Podrà participar voluntàriament en aquest concurs el personal laboral de caràcter fix i els funcionaris de carrera pertanyents a la plantilla del CHGUV, amb la categoria d'auxiliar d'Infermeria, grup D, que reunisquen els requisits que s'indiquen tot seguit per a cada una de les situacions administratives següents:  
Servei actiu amb adscripció definitiva o excedència amb reserva del lloc de treball: haver pres possessió de la seua plaça actual o de la que té reservada, almenys, dos anys abans de la data en què acabe el termini de presentació de sol·licituds per a participar en el present concurs.  
Excedència sense dret a reserva del lloc de treball: reunir els requisits legals i reglamentaris per a incorporar-se al servei actiu el darrer dia del termini establert per a la presentació de sol·licituds. La sol·licitud de participació implica el reingrés al servei actiu i el compromís d'acceptació del lloc que si és el cas li corresponga.  
2.2 Torn participants forçosos  
Està obligat a participar en aquest concurs el personal laboral de caràcter fix i els funcionaris de carrera pertanyents a la plantilla del CHGUV, amb la categoria d'auxiliar d'Infermeria, grup D, que es troben en servei actiu en situació d'adscripció provisional. Aquest personal haurà de sol·licitar, d'acord amb el procediment que s'establisca en la resolució referida en la base 6.2, tots els llocs de treball que s'hi oferisquen, per ordre de preferència.  
El personal que, estant obligat a concursar per trobar-se en situació d'adscripció provisional, no presente instància, serà d'ofici baremat per la comissió que exclusivament tindrà en compte la seua antiguitat a aquests efectes.  
3. Compliment dels requisits  
Els requisits exigits en la base segona hauran de complir-se l'últim dia del termini de presentació de sol·licituds, i mantenir-se al llarg de tot el procés, fins al moment de la presa de possessió. No reunir els requisits o no mantenir-los al llarg de tot el procés comportarà l'exclusió del concurs o la nul·litat de la plaça adjudicada si és el cas.  
4. Presentació de sol·licituds i documentació  
Els participants presentaran la sol·licitud de participació en la convocatòria d'acord amb el model que se'ls facilitarà en la Direcció de Recursos Humans.  
Les sol·licituds es presentaran preferentment en el Registre General del CHGUV (av. Tres Forques, 2, 46583 València), o mitjançant qualsevol de les formes previstes en la Llei 30/1992, de Règim Jurídic de les Administracions Públiques i del Procediment Administratiu Comú.  
El termini de presentació de sol·licituds serà d'un mes, comptador des de l'endemà de la publicació d'aquesta convocatòria en el Diari Oficial de la Generalitat Valenciana. Si el darrer dia del termini és inhàbil, s'entendrà prorrogat al primer dia hàbil següent.   
Durant el termini de presentació de sol·licituds, els concursants podran modificar-les mitjançant una nova sol·licitud, que anul·larà totalment les anteriors.  
Els participants voluntaris podran desistir de la seua sol·licitud en el mateix termini.  
La falta de qualsevol dels requisits exigibles determinarà l'exclusió de l'aspirant. La consignació de dades falses en la sol·licitud o en la documentació aportada, comportarà l'exclusió del concurs o la nul·litat de la plaça adjudicada si és el cas, sense perjudici de les mesures legals que hi corresponguen.  
El domicili que figure en la sol·licitud serà l'únic considerat a efectes de notificacions.  
Junt amb la sol·licitud de participació, els concursants hauran d'aportar:  
1. Índex de la documentació que es presenta.  
2. Documentació compulsada justificativa dels mèrits al·legats.  
El temps de còmput per als mèrits aportats acabarà el dia de la publicació de la convocatòria en el Diari Oficial de la Generalitat Valenciana.  
5. La Comissió de Valoració  
La Comissió de Valoració és l'òrgan col·legiat que té com a objecte l'avaluació dels mèrits de les persones que participen en la convocatòria, i estarà composta per les persones següents:  
Titulars  
President: Vicente Ferrandis Campos  
Vocal 1: José Folgado Roig  
Vocal 2: Amparo Peiró Andres  
Vocal 3: Rosa Zomeño Maitines  
Secretària: Isabel Blas Ferrer  
Suplents  
President: Antonio Ruiz Hontangas  
Vocal 1: Francisco García Castilla  
Vocal 2: Angela Garrido Bartolomé  
Vocal 3: Josefina Vicente Santos  
Secretària: Pilar Gallego Brosell  
La Comissió de Valoració tindrà la consideració d'òrgan col·legiat de l'administració i se li aplicarà el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comunament i .supletòriament. en el Decret 33/1999, de 9 de març, del Govern Valencià, pel qual s'aprova el Reglament de Selecció, Provisió de Llocs de Treball i Carrera Administrativa del Personal.  
A efectes de comunicacions i la resta d'incidències, la Comissió de Valoració tindrà la seu en la Direcció de Recursos Humans del CHGUV.  
6. Desenvolupament del concurs  
6.1. Baremació de mèrits  
La Comissió de Valoració examinarà les sol·licituds i la documentació dels participants admesos, procedirà a la seua valoració d'acord amb el barem de l'annex II, i elaborarà la proposta provisional de valoració que es farà pública al tauler d'anuncis de la Direcció de Recursos Humans. Les persones interessades podran, en el termini de 10 dies hàbils a partir d'aquesta publicació, al·legar el que estimen convenient.  
Transcorregut el termini, i resoltes les possibles al·legacions i esmenes, la Comissió de Valoració dictarà la proposta de qualificació definitiva del concurs, en els mateixos termes que la provisional. Aquesta serà remesa a la Direcció de Recursos Humans del Consorci per a la seua publicació als taulers d'anuncis.  
6.2. Oferta i sol·licitud de llocs de treball   
La Direcció de Recursos Humans del Consorci, d'acord amb la proposta de la Comissió de Valoració, dictarà una resolució que contindrà la relació global dels participants ordenada per puntuació.  
A més establirà el procediment específic per a sol·licitar els llocs de treball concrets que s'oferisquen, que inclouran els que es troben vacants, els ocupats amb caràcter provisional, així com els ocupats per les persones participants en el procés que, com a conseqüència de la seua resolució, pogueren resultar vacants, i l'adjudicació dels quals quedarà condicionada a aquesta circumstància.  
S'entendrà que els participants voluntaris que no presenten sol·licitud d'adjudicació de llocs renuncien a la seua participació en la convocatòria.  
Els participants forçosos hauran de presentar la seua sol·licitud de llocs de treball de conformitat amb el procediment establert, sol·licitant tots els llocs vacants i els ocupats provisionalment de la seua categoria, per ordre de preferència.  
6.3. Adjudicació de llocs  
La Direcció de Recursos Humans realitzarà l'adjudicació dels llocs oferts per ordre de puntuació i d'acord amb la sol·licitud dels aspirants.  
Els casos d'empat que es produïsquen es dirimiran seguint l'ordre preferent dels apartats del barem de mèrits establert en l'annex II, seguint la numeració de menor a major que tenen assignada. Si persisteix l'empat, s'adjudicarà per ordre alfabètic de cognoms, que s'iniciarà per la lletra B, de conformitat amb la Resolució de 25 de març de 2004, de la Conselleria de Justícia i Administracions Públiques, de la Generalitat Valenciana, per la qual es determina la lletra per a fixar l'ordre d'intervenció dels aspirants en les proves selectives.  
Als aspirants de caràcter forçós que no presenten sol·licitud de llocs de treball, o que no ho facen de conformitat amb el procediment establert, se'ls adjudicarà una vacant d'entre les no adjudicades a la resta de participants.  
En tot cas els llocs de treball seran adjudicats als aspirants amb caràcter definitiu.  
6.4. Resolució del concurs  
Acabat el procés d'adjudicació, la Direcció de Recursos Humans farà pública la resolució provisional del concurs. Les persones interessades disposaran d'un termini de 10 dies hàbils per a al·legar el que estimen convenient.  
Transcorregut aquest termini, i resoltes les possibles al·legacions i esmenes, la Direcció de Recursos Humans del Consorci efectuarà la proposta de resolució del concurs a l'òrgan competent.  
7. Irrenunciabilitat de les destinacions  
Els llocs de treball adjudicats en el present concurs són irrenunciables.  
8. Cessament i incorporació al lloc de treball  
En la resolució del concurs s'indicarà allò que corresponga quant al cessament i la incorporació al lloc de treball adjudicat.  
9. Publicitat  
Les publicacions de les diferents actuacions relatives a la convocatòria es realitzaran als taulers d'anuncis de la Direcció de Recursos Humans del CHGUV.  
10. Vinculació  
Les presents bases vinculen el CHGUV, la Comissió de Valoració, i els qui participen en aquest procés.  
11. Recursos  
Contra les resolucions i actes de la Comissió de Valoració podrà interposar-se recurs d'alçada davant la Presidència del CHGUV en el termini d'un mes, a partir de l'endemà de la publicació o la notificació de l'acte corresponent.  
Els recursos en via jurisdiccional o administrativa que s'interposen contra aquesta convocatòria o els actes del procés s'anunciaran als taulers d'anuncis de la Direcció de Recursos Humans del CHGUV a l'efecte de notificació a les persones interessades.  
ANNEX II  
Barem de mèrits per a la provisió de llocs d'auxiliar d'infermeria  
1. Antiguitat  
Es valoraran fins un màxim de 6 punts .a raó de 0,24 punts per any complet., els serveis prestats en el CHGUV, així com els reconeguts de conformitat amb la Llei 70/1978, de 26 de desembre.  
3. Experiència professional  
Es valorarà fins a un màxim de 16 punts .a raó de 0,72 punts per any complet., els serveis prestats en el CHGUV així com els reconeguts de conformitat amb la Llei 70/1978, de 26 de desembre, en llocs de treball de la mateixa categoria professional.  
Els apartats 1 i 2 s'acreditaran mitjançant certificació expedida d'ofici per la Direcció de Recursos Humans del Consorci.  
3. Formació  
3.1. Formació acadèmica  
Es valorarà només el títol acadèmic de major nivell, sempre que aquest siga superior a l'exigit per a l'accés al lloc, d'acord amb la puntuació següent:  
. Títol de llicenciat, enginyer, arquitecte o equivalent: 2,00 punts.  
. Títol d'enginyer tècnic, diplomat universitari, arquitecte tècnic, formació professional de tercer grau o equivalent: 1,50 punts.  
. Títol de Batxiller Superior, Formació Professional de segon grau o equivalent: 1,00 punts.  
3.2. Cursos de formació i perfeccionament  
Es valoraran, fins a un màxim de 6 punts, els cursos de formació i perfeccionament, dels quals els interessats posseïsquen certificat o credencial d'assistència, convocats o homologats per centres o organismes oficials de formació d'empleats públics, o per les universitats, amb durada igual o superior a quinze hores, i només quan tinguen una relació directa amb les funcions a desenvolupar en el lloc de treball sol·licitat.  
La puntuació dels cursos serà la següent:  
Cursos de durada igual o superior a 100 hores: 2,00 punts.  
Cursos de 75 o més hores i menys de 100 hores: 1,50 punts.  
Cursos de 50 o més hores i menys de 75 hores: 1,25 punts  
Cursos de 25 o més hores i menys de 50 hores: 1,00 punts.  
Resta de cursos, amb un mínim de 15 hores de durada: 0,50 punts.  
En els cursos d'ofimàtica només es valorarà l'última versió. En cap cas es puntuaran els cursos de valencià i d'idiomes, ni els cursos pertanyents a una carrera universitària, cursos de doctorat i els dels diferents instituts de les universitats quan formen part del plans d'estudis del centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que ocupen.   
3.3. Coneixement del valencià  
El coneixement del valencià es valorarà fins a un màxim de 2 punts, d'acord amb la possessió del corresponent certificat expedit o homologat per la Junta Qualificadora de Coneixements de Valencià:  
Certificat de coneixement oral: 0,50 punts  
Certificat de grau elemental: 1,00 punts  
Certificat de grau mitjà: 1,50 punts  
Certificat de grau superior: 2,00 punts  
Només es valorarà el certificat de major puntuació.  
Altres activitats  
La suma global d'aquest apartat no podrà excedir 10 punts.  
4.1. Activitats docents  
Professor en centres universitaris, en matèries relacionades amb les funcions de la categoria professional convocada:  
. Per cada curs acadèmic complet: 1,00 punt.  
. Per cada quadrimestre complet: 0,50 punts.  
b) Per impartir cursos de formació i perfeccionament, que tinguen relació amb les funcions de la categoria professional convocada i que hagen estat convocats o homologats per qualsevol centre o organisme oficial de formació d'empleats públics, a raó de 0,25 punts per cada mòdul complet de 20 hores (no fraccionables). Aquests cursos es valoraran per una sola vegada, i no seran susceptibles de ser valorats successives edicions d'un mateix curs.  
La suma d'ambdós apartats no podrà excedir 5 punts.  
4.2. Investigació  
Es valorarà fins a un màxim de 5 punts la realització de les següents activitats relacionades amb les funcions de la categoria professional:   
Ponències: 0,50 punts  
Publicacions: 0,50 punts  
Premis i beques d'investigació: 0,50 punts  
Comunicacions i pòsters : 0,25 punts  
En tot cas, la valoració de les publicacions en llibres i revistes, haurà de tenir en compte el factor impacte d'aquests, així com l'adequació del seu contingut a les funcions de la categoria professional. En tot cas els llibres hauran de tenir l'ISBN acreditatiu, i els treballs només podran ser valorats una vegada.